นัดชุมนุม วิ่งกันนะแฮมทาโร่ วิ่งรอบอนุสาวรีย์ ปชต. ร้อง รบ.ยุบสภา 
เริ่มแล้ว กลุ่ม นร.-นศ.นัดชุมนุม ชู 3 นิ้ว ร้องเพลงตาม แฮมทาโร่ พร้อมทำกิจกรรม วิ่งเป็นวงกลมที่อนุสาวรีย์ประชาธิปไตย เพื่อแสดงพลังเรียกร้องให้รัฐบาล ยุบสภา ท่ามกลางการดูแลของ ตร.เข้มงวดวันที่ 26 ก.ค. เมื่อเวลา 16.30 น. ที่บริเวณอนุสาวรีย์ประชาธิปไตย ผู้สื่อข่าวรายงานว่า กิจกรรม #วิ่งกันนะแฮมทาโร่ จัดโดยผู้ใช้ทวิตเตอร์ และกลุ่มนวชีวิต โดยผู้เข้าร่วมในกิจกรรม วิ่งกันนะแฮมทาโร่ แต่ละคนจะได้รับการแจกเนื้อเพลง และเมล็ดทานตะวัน เพื่อเป็นการแสดงเชิงสัญลักษณ์ ว่า หมดเวลารัฐบาลบิ๊กตู่ และเรียกร้องให้ รัฐบาลยุบสภา ซึ่งกลุ่มผู้ชุมนุมมีการนำตุ๊กตาไดโนเสาร์ วิ่งนำหน้า พร้อมชู 3 นิ้ว โดยกลุ่มผู้ชุมนุมได้ร้องเพลง และตะโกนคำว่า ยุบสภา ขณะวิ่งไปรอบๆ อนุสาวรีย์ประชาธิปไตย ด้วยความคึกคักทั้งนี้ มีการตั้งเวทีเพื่อปราศรัย โดยแกนนำ ได้เรียกร้องให้รัฐบาล ยุบสภาซึ่งก่อนหน้านี้ กลุ่มแฟลชม็อบ ได้ชุมนุมเรียกร้องให้รัฐบาลบิ๊กตู่ ยุบสภา แก้รัฐธรรมนูญฉบับ ปี 60 และให้หยุดคุกคามประชาชน ทั้งนี้ ผู้จัดกิจกรรมดังกล่าว ยังมีการแจกเจลล้างมือเพื่อป้องกันโควิด-19 ให้ผู้สนใจร่วมกิจกรรม บริเวณหน้าแมคโดนัลด์ราชดำเนินด้วยขณะที่ กิจกรรมกินแมคโดนัลด์ #กรูหิวกรูไม่ทน โดย นายสมบัติ บุญงามอนงค์ ดำเนินไปอย่างเรียบร้อย โดยมีคนมาต่อแถวกินแม็คโดนัลด์จนแน่นขนัด โดยนายสมบัติ จะยืนรอชำระเงินที่หน้าเคาน์เตอร์อีกด้วยโดยก่อนหน้านี้ ผู้สื่อข่าวรายงานว่า มีเจ้าหน้าที่ ตร.สน.ชนะสงคราม ประกาศข้อกฎหมาย ก่อนกิจกรรม #วิ่งกันนะแฮมทาโร่ จะเริ่มในเวลา 16.30 น. ว่า ขณะนี้ยังมี พ.ร.ก.ฉุกเฉินฯ ห้ามการชุมนุม ที่สุ่มเสี่ยงต่อการแพร่ระบาดของเชื้อโรคโควิด-19 จึงขอให้กลุ่มผู้ชุมนุมสวมใส่หน้ากากอนามัย ห้ามลงบนผิวถนน และเว้นระยะห่างให้ ปชช.ได้ใช้ทางเท้า เพื่อความเป็นระเบียบด้วย
เริ่มแล้ว กลุ่ม นร.-นศ.นัดชุมนุม ชู 3 นิ้ว ร้องเพลงตาม แฮมทาโร่ พร้อมทำกิจกรรม วิ่งเป็นวงกลมที่อนุสาวรีย์ประชาธิปไตย เพื่อแสดงพลังเรียกร้องให้รัฐบาล ยุบสภา ท่ามกลางการดูแลของ ตร.เข้มงวด
วิ่งกันนะแฮมทาโร่,แฮมทาโร่,ยุบสภา,วิ่งรอบอนุสาวรีย์ประชาธิปไตย,อนุสาวรีย์ประชาธิปไตย,แฟลชม็อบ,ข่าวทั่วไป